पीडीपी के बागी विधायकों ने हाल ही में यह कहा था कि पार्टी में परिवार वाद को बढ़ावा दिया जा रहा है। बीते दिनों पार्टी के चार अन्य विधायकों ने महबूबा मुफ्ती के खिलाफ वंशवाद की राजनीति का आरोप लगाया था। विधायक आबिद हुसैन अंसारी, उनके भतीजे इमरान हुसैन अंसारी, तंगमार्ग से विधायक मोहम्मद अब्बास वानी ने पीडीपी को ‘परिवार डेमोक्रेटिक पार्टी’ बताया था। यही नहीं इस दौरिन आबिद ने कहा था कि भाजपा-पीडीपी गठबंधन के दौरान लिए गए फैसलों और नीतियों से हम खुश नहीं हैं। इनके अलावा पट्‌टन से विधायक इमरान अंसारी ने आरोप लगाया था कि पीडीपी पर कुछ लोगों ने अधिकार जमा रखा है।